CELEX: 62013CN0594
Language: el
Date: 2013-11-21 00:00:00
Title: Υπόθεση C-594/13: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 21 Νοεμβρίου 2013 — «go fair» Zeitarbeit OHG κατά Finanzamt Hamburg-Altona

8.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/3
            
         
      Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 21 Νοεμβρίου 2013 — «go fair» Zeitarbeit OHG κατά Finanzamt Hamburg-Altona
      (Υπόθεση C-594/13)
      (2014/C 71/06)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      
         Προσφεύγουσα:«go fair» Zeitarbeit OHG
      
         Καθής: Finanzamt Hamburg-Altona
      
         Προδικαστικά ερωτήματα
      
      
                  1)
               
               
                  Επί της ερμηνείας του άρθρου 132, παράγραφος 1, στοιχείο ζ', της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας:
                  
                              α)
                           
                           
                              Μπορεί να θεωρηθεί ότι κράτος μέλος λειτουργεί εντός των ορίων της εξουσίας εκτιμήσεως που διαθέτει για την αναγνώριση οργανισμού ως κοινωνικού χαρακτήρα, εάν αναγνωρίζει μεν κατ’ αυτήν την έννοια πρόσωπα που παρέχουν τις υπηρεσίες τους σε ταμεία κοινωνικής ασφαλίσεως και ασφαλίσεως της αδυναμίας αυτοεξυπηρετήσεως, αλλά δεν αναγνωρίζει κρατικώς πιστοποιημένο προσωπικό περιθάλψεως που παρέχει άμεσα τις υπηρεσίες του σε μη αυτοεξυπηρετούμενα άτομα;
                           
                        
                              β)
                           
                           
                              Σε περίπτωση που κρατικώς πιστοποιημένο προσωπικό περιθάλψεως πρέπει να αναγνωρίζεται ως οργανισμός κοινωνικού χαρακτήρα: απορρέει από αυτήν την αναγνώριση του εν λόγω προσωπικού και η αντίστοιχη αναγνώριση εταιρίας διαθέσεως προσωρινού εργατικού δυναμικού που διαθέτει τέτοιο προσωπικό σε αναγνωρισμένους οργανισμούς περιθάλψεως (οργανισμούς υποδοχής);
                           
                        
            
                  2)
               
               
                  Επί της ερμηνείας του άρθρου 134, στοιχείο α', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας:
                  Είναι η διάθεση κρατικώς πιστοποιημένου προσωπικού περιθάλψεως, ως πράξη η οποία συνδέεται στενά με την κοινωνική πρόνοια και ασφάλιση, απαραίτητη προκειμένου ο οργανισμός υποδοχής (χρήστης του προσωπικού) να παράσχει υπηρεσίες περιθάλψεως, εφόσον ο εν λόγω οργανισμός δεν δύναται να ασκήσει τη δραστηριότητά του χωρίς προσωπικό;
               
            
         (1)  ΕΕ L 347, σ.1.